

# د متحده ایالاتو د بهرنیو چارو وزارت

*واشینګټن ډي.سي. ۲۰۵۲۰،*

محترمه غوښتنلیک ورکوونکیه:

زموږ سوابق ښيي چې تاسو د کډوالۍ ځانګړې وېزې (SIV) لپاره خپل غوښتنل لیک سپارلی دی. د دا ډول وېزې د صادرېدو په صورت کې د متحده ایالاتو د بهرنیو چارو وزارت د بیا مېشتېدو د هغه پروګرام له مخې تاسو د هغو ځانګړیو امتیازاتو د ترلاسه کولو انتخاب لرئ چې د هغو کډوالو په واک کې ورکول کیږي چې په متحده ایالاتو کې نوی ژوند پیلوي. لطفاً د دغه لیک محتویات په دقت سره ولولئ او په نوموړي لیک کې د *ضمیموي تکراري پوښتل شویو پوښتنو* او *۱۸ هغو مواردو په هکله مالومات ځای پر ځای شوي دي چې تاسو یې باید په متحده ایالاتو کې د بیا مېشتېدو په هکله پوهاوئ ولرئ،*. نوموړي سندونه به ستاسو سره مرسته وکړي، ترڅو زموږ د بیا مېشتېدو د پروګرام له لارې د امتیازاتو دانتخاب (یا رد) په برخه کې دقیقه پرېکړه وکړئ، ***دا هغه امتیازات دي چې په متحده ایالاتو کې تاسو ته په لومړنیو ۳۰-۹۰ ورځو کې درکول کیږي.*** سربېره پر دې، لطفاً د نورو هغو جلا امتیازاتو په هکله لاندې متن ته مراجعه وکړئ چې د کډوالو د بیا مېشتېدو ادارې د روغتیايي او بشري خدمتونو د څانګې (ORR) لخوا تأمینیږي.

تاسو مکلف یاست چې د وېزې ملي مرکز (NVC) یا بیا مېشتېدو مرستندویه مرکز (RSC) ته د کډوالۍ د امتیازاتو د ضمیمه شوې انتخابي فورمې او کډوالۍ د ځانګړې وېزې د بایوډاټا د DS-0234 فورمې په بېرته استلولو سره د بهرنو چارو وزارت د بیا مېشتېدو د امتیازاتو ترلاسه کولو یا ردولو په موخه له ***ځنډ پرته*** خپله پرېکړه په داسې حال کې چې لا هم له هېواده بهر یا متحده ایالاتو ته د رسېدو په حال کې یاست، اعلان کړئ (لاندې جدول ته مراجعه وکړئ). یادې فورمې به موږ ته ستاسو د قضیې د مراحلو طی کولو اجازه راکړي. سربېره پر دې، تاسو باید د خپلې وېزې سکېن شوې پاڼه هم یادو ادارو ته وسپارئ. یادو ټکیو ته په پام سره ستاسو سفر تر هغې نشو تنظیمولی، ترڅو مو چې ستاسو د وېزې کاپي نه وي ترلاسه کړې. ***تاسو باید د خپلې وېزې تر صادرېدو پورې د کډوالۍ د امتیازاتو د انتخابي فورمې او بایوډاټا د DS-0234 فورمې د استولو په برخه کې ځنډ ونه کړئ.***

د بهرنیو چارو وزارت د امتیازاتو لپاره ستاسو د وېزې د مراحلو طی کولو مسوول نهاد به ستاسو د وېزې د صادرېدو پُست په محل پورې اړه ولري:

* که چېرې تاسو عراقي غوښتونکی یاست او وېزه مو په ترکیه یا لېبنان کې د متحده ایالاتو د مقیم سفارت لخوا د پروسېس په حال کې وي، ستاسو د امتیازاتو د غوښتنلیک مراحل به د ترکیې په استنابول ښار کې د مقیمې ادارې په مالي مرسته د بیا مېشتېدو مرستندویه مرکز (RSC) لخوا طی کړای شي.
* که چېرې تاسو له عراقي یا افغان غوښتونکيو څخه یاست او وېزه مو د متحده ایالاتو د کوم بل سفارت لخوا د پروسېس په حال کې وي، ستاسو د بیا مېشتېدو د امتیازاتو غوښتنلیک به عمان او اردن کې د بیا مېشتېدو مرستندویه مرکز (RSC) لخوا پروسېس کړای شي.

|  |  |  |  |
| --- | --- | --- | --- |
| تابعیت | د وېزې د صادرېدو محل | مسووله اداره | اړیکه |
| عراقي | ترکیه یا لېبنان | په ترکیه او منځني ختیځ کې د بیا مېشتېدو مرستندویه مرکز (RSC) | info.rsc@icmc.net |
| عراقي/افغان | ټول نور محلونه | په منځني ختیځ او شمالي افریقا کې د بیا مېشتېدو مرستندویه مرکز (RSC)  | siv\_ope@iom.int |

بیا مېشتېدل څو پړاویزه پروسه ده. که چېرې غواړئ په پروګرام کې په داسې حال کې ګډون وکړئ چې لا هم له هېواده بهر یاست، د متحده ایالاتو د بهرنیو چارو وزارت به ستاسو د روانېدو څخه مخکې د اړتیا وړ ټول مهم تدابیر ترلاس لاندې ونیسي. د یادونې وړ ده چې ستاسو وېزه یوازې د محدود وخت لپاره د اعتبار وړ ده، نو لازمه ده چې خپل ټول سندونه (د سکېن شوې وېزې د نسخې په ګډون) مربوطه ادارې ته له ځنډ پرته وسپارئ او د امکان تر بریده ژر د لا ډېرو مالوماتو په موخه غوښتنو ته ځواب ورکړئ.

ستاسو لخوا د NVC/RSC مرکزونو ته وړاندې کېدونکي مالومات به د متحده ایالاتو د بیا مېشتېدو د هغې ادارې سره شریک کړای شي چې په متحده ایالاتو کې د ژوندانه د تنظیم اوعیارولو په برخه کې د مرستې په منظور ستاسو لپاره لومړني خدمتونه وړاندې کوي. دا چې په متحده ایالاتو کې ستاسو د بیا مېشتېدو سره بریالۍ مرسته شوې وي د دغې ادارې وړتیا او توان ستاسو د تحصیلي درجې، دندې، قوم/نژاد، مذهب، په متحده ایالاتو کې د مېشتې کورنۍ او دوستانو، او روغتیايي موضوعاتو اړوند مالوماتو په ګډون ستاسو لخوا د وړاندې کېدونکو دقیقو او پر وخت مالوماتو پورې اړه لري.

دا چې تاسو د متحده ایالاتو په کومه برخه کې ځای پر ځای کېږئ، درې انتخابونه لرئ:

**۱. تاسو کولای شئ چې په لاندې درکړل شوي جدول کې د کډوالۍ د ځانګړې وېزې (SIV) د مېلمه‌پالنې او ځای‌پرځای کېدو (R&P) د انتخابونو له لېسټ څخه یو ښار غوره کړئ.** که چېرې په یو له ذکر شویو ښارونو کې بیا مېشتېدنه غواړئ، لطفاً د بایوډاټا DS-0234 فورمې د "ملاحظاتو" تر عنوان لاندې د E په برخه کې غوره شوی ښار ولیکئ.

**تاسو ښايی د هغه چا نوم ولیکئ چې ترڅنګ یې اوسېدل غواړئ.** که چېرې په متحده ایالاتو کې د کورنۍ داسې غړي یا هم دوستان لرئ چې ترڅنګ یې بیا مېشتېدل غواړئ، باید د بایوډاټا DS-0234 د فورمې د "متحده ایالاتو د اړیکو" تر عنوان لاندې یې د D په برخه کې ذکر کړئ. لطفاً د دوی بشپړ نوم، پته، ټلیفون شمېره، برېښنالیک او هغوی سره اړیکې ولیکئ. ***تاسو ښايي د خپلې خوښې وړ ځای کې د بیا مېشتېدو په هکله انتخاب ذکر کړئ، که چېرې غواړئ په دغه پروګرام کې ګډون وکړئ، ښايي د خپلې کورنۍ یا دوستانو ترڅنګ د نږدې بیا مېشتېدنې په موخه ستاسو غوښتنه هر وخت په پام کې ونه نیول شي.*** په یاد ولرئ چې د متحده ایالاتو په بېلابېلو برخو کې د لګښت له پلوه استوګنه او استوګنځایونه د پام وړ توپیر لري.

**۲. همدارنګه کولای شئ چې د خپل ځای د انتخاب په موخه د بیا مېشتېدو ادارې ته اجازه ورکړئ.** د بیا مېشتېدو اداره به ستاسو لخوا ستاسو د ژوند شرایطو په هکله د وړاندې شویو مالوماتو څخه په استفادې سره ستاسو لپاره د بیا مېشتېدو داسې ځای وټاکي چې ستاسو او ستاسو د کورنۍ لپاره مناسب وي.

|  |
| --- |
| **د کډوالۍ د ځانګړې وېزې (SIV) د مېلمه‌پالنې او ځای پر ځای کولو (R&P) انتخابونه** |
|  | ایالت | ښار | د ښار وېب‌پاڼه |
| ۱ | AZ | فونېکس | <https://www.phoenix.gov/> |
| ۲ | CO | ډېنور | [https://www.denvergov.org](https://www.denvergov.org/content/denvergov/en.html) |
| ۳ | FL | جاکسونوېل | <http://www.coj.net/> |
| ۴ | GA | اېټلانټا | <http://www.atlantaga.gov/> |
| ۵ | IL | شیکاګو | [https://www.cityofchicago.org](https://www.cityofchicago.org/) |
| ۶ | MD | بالټیمور | [https://www.baltimorecity.gov/](https://louisvilleky.gov/) |
| ۷ | MO | سټریټ لوییز | <https://www.stlouis-mo.gov/> |
| ۸ | NC | رالی – دورهام | <http://durhamnc.gov/>& https://[www.raleighnc.gov/](http://www.raleighnc.gov/) |
| ۹ | NJ | شمالي نیوجرسي (چې د الیزابېت او هايي‌لېنډ پارک هم په کې شاملیږي) | <http://www.elizabethnj.org/>& <http://www.hpboro.com/> |
| ۱۰ | NV | لاس وېګاس | [https://www.lasvegasnevada.gov](https://www.lasvegasnevada.gov/) |
| ۱۱ | NY | بوفالو | <https://www.ci.buffalo.ny.us/> |
| ۱۲ | OH | کلیولېنډ | <http://www.city.cleveland.oh.us/> |
| ۱۳ | OR | پورټلېنډ | <https://www.portlandoregon.gov/> |
| ۱۴ | PA | فیلاډلفیا | [http://www.phila.gov](http://www.phila.gov/) |
| ۱۵ | PA | پیټسبرګ | <http://pittsburghpa.gov/> |
| ۱۶ | TX | آسټین | <http://www.austintexas.gov/> |
| ۱۷ | TX | ډالاس – فورټ ورت | [http://dallascityhall.com](http://dallascityhall.com/) & <http://fortworthtexas.gov/> |
| ۱۸ | TX | هوسټون | <http://www.houstontx.gov/> |
| ۱۹ | UT | سالټ‌لېک سیټي (ښار) | <http://www.ci.slc.ut.us/> |

کله مو چې چې وېزه صادره او قضیه مو د بیا مېشتېدو ادارې ته وسپارل شوه، د کډوالۍ نړیوال سازمان (IOM) به د سفر د تنظیم په موخه ستاسو سره اړیکه ونیسي. یوازې د کډوالۍ د ځانګړې وېزې (SIV) هغه ترلاسه کوونکي، ***په داسې حال کې*** ***چې لا هم له هېواده بهر وي،*** متحده ایالاتو ته د هغه/هغې د ټرانسپورټ اړوند د سفر د پور ترلاسه کولو لپاره په شرایطو برابر ګڼل کیږي چې د کډوالۍ د ځانګړې وېزې (SIV) د مېلمه‌پالنې او ځای‌پرځای کولو (R&P) په پروګرام کې یې ګډون انتخاب کړی وي. د سفر د پور ترلاسه کولو په موخه د کډوالۍ د ځانګړې وېزې (SIV) ترلاسه کوونکي باید یوازې په هغو الوتکو کې سفر وکړي چې د کډوالۍ د نړیوال سازمان (IOM) لخوا تنظیم شوی وي. د کډوالۍ نړیوال سازمان (IOM) د هر شخص د سفر د پور چمتو کول او متحده ایالاتو ته د هغه/هغې د سفر تنظیمولو دنده پر غاړه لري. د امکان تر بریده به د کډوالۍ نړیوال سازمان (IOM) ستاسو سره د سفر د هغه نېټې د ټاکلو په برخه کې همکاري وکړي چې ستاسو لپاره مناسبه وي. تاسو همدارنګه کولای شئ چې له سود پرته د خپل سفر پور بېرته ورکړئ او یا د خپل ټېکټ پیسې مخکې له مخکې ورکړئ. د پور د غوروي په صورت کې باید د دریو کلونو مودې په ترڅ کې د پور د بېرته ورکړې د ژمنتیا سند لاسلیک کړئ. متحده ایالاتو ته په رارسېدو سره به د کډوالۍ نړیوال سازمان (IOM) استازي په ورودي دروازه کې ستاسو سره د همکارۍ ترڅنګ د کډوالۍ او ګمرکونو د پروسیجرونو په برخه کې ستاسو مرسته وکړي. کله چې وروستي ځای ته ورسېدئ د بیا مېشتېدو د ادارې هغه استازی به ستاسو سره په هوايي ډګر کې وګوري چې ستاسو مسوولیت ورسپارل شوی او تاسو به خپل لومړني کور ته ورسوي او په نوې ټولنه کې د مېشتېدو په برخه کې به درسره همکاري وکړي.

په داسې حال کې چې لا هم له هېواده بهر یاست، د ځانګړیو شرایطو په صورت کې تاسو ښايي د کډوالۍ د ځانګړې وېزې (SIV) د مېلمه‌پالنې او ځای‌پرځای کولو (R&P) په پروګرام کې د ګډون لپاره د خپلې ارادې د اعلانولو لپاره وخت ونه لرئ. د خپل ځان لپاره د الوتنې د تنظیم په صورت کې به هم د بهرنو چارو وزارت د بیا مېشتېدو د امتیازاتو او یا هغو امتیازاتو څخه برخمن وئ چې د کډوالو د بیا مېشتېدو ادارې د روغتیايي او بشري خدمتونو د څانګې (ORR) لخوا تمویلیږي. **د دې د مشخص کولو په موخه چې تاسو په شرایطو برابر یاست، لطفاً متحده ایالاتو ته له رسېدو سملاسي وروسته د بیا مېشتېدو د شرکت سره اړیکه ونیسئ، ځکه چې د وخت له پلوه ستاسو په شرایطو برابروالۍ محدود دی.** موږ سپارښتنه کوو چې له رسېدو وروسته د ۳۰ ورځو په موده کې د بیا مېشتېدو د شرکت سره اړیکه ونیسئ. لطفاً تاسو ته تر ټولو نږدې د بیا مېشتېدو د اړوندو شرکتونو د لېسټ لپاره د SIV@wrapsnet.org سره اړیکه ونیسئ.

د متحده ایالاتو دولت په دې برخه کې یو شمېر لارښودټکي ترتیب او ستاسو د بیا مېشتېدو د هغو خدمتونو مالي امکانات برابروي چې متحده ایالاتو ته په رارسېدو سره به یې ترلاسه کړئ. د بیا مېشتېدو اړونده اداره به ستاسو د اوسېدو په ښارګوټي یا هغه ته نږدې د لاسرسي وړ وي او ستاسو د اوسېدو د لومړنیو مرستو د تأمین ترڅنګ به ***تر رارسېدو وروسته تر ۳۰-۹۰ ورځو پورې ستاسو ملاتړ کوي.*** لاندې یو شمېر هغه موارد دي چې تمه کیږي تاسو یې باید په متحده ایالاتو کې د لومړنیو اونیوو په ترڅ کې ترسره او یا ترلاسه کړئ:

* د بیا مېشتېدو هغه اداره چې ستاسو مسوولیت ورسپارل کیږي د متحده ایالاتو د دولت لخوا مالي مرستې ترلاسه کوي. نوموړي مالي مرستې به ستاسو د کور د کرایې او لومړنیو اړتیاوو د لګښتونو د ورکړې لپاره وکارول شي. د دغو مالي مرستو یو شمېر برخې ښايي تاسو ته په نغدي ډول درکړل شي. د یادونې وړ ده چې د بیا مېشتېدو اداره به باوري کوي چې تاسو د ورځنیو اړتیاوو د پوره کولو په موخه د جیب خرڅ لپاره هم یو مقدار پیسې ولرئ.
* د لومړنیو ۳۰ ورځو لپاره استوګنځای.
* د ټولنیز خوندیتوب لپاره غوښتنلیک سپارل چې د کار کولو لپاره لازم ګڼل کیږي.
* د ګومارنې خدمتونو او مالوماتو په برخه کې مرسته کول (چې اړونده اداره به د هرې ممکنې لارې په دې برخه کې مرسته کوي، خو په پای کې کارموندنه او کار ستاسو مسوولیت دی).
* په ښوونځي کې ستاسو د ماشومانو د شاملولو په برخه کې مرسته کول.
* د عامه ټرانسپورټ څخه د استفادې په هکله زده کړه (ځکه چې تاسو به شخصي موټر ونه لرئ).
* د اړتیا په صورت کې د انګلیسي ژبې زده کړې ته د لاسرسي په برخه کې همکاري کول.
* د متحده ایالاتو د اصولو او قوانینو په اړه د زده کړې پیلول.
* د ټولنیزو خدمتونو، نغدو پیسو او طبي مرستو او اړتیا په صورت کې د خوراکي توکو د کوپونونو په ګډون هغو ټولنیزو خدمتونو ته د لاسرسي په برخه کې همکاري او زده کړه کول چې ستاسو سره مرسته کولای شي.
* د نورو دولتي خدمتونو او پروګرامونو او خدمتونو ته د لاسرسي د څرنګوالي په هکله د مالوماتو ترلاسه کول.

که چېرې د بیا مېشتېدو امتیازاتو په دغه پروګرام کې ګډون غوره کوئ، لازمه ده چې د کډوالۍ د امتیازاتو ضمیمه شوې انتخابي فورمه او کډوالۍ د ځانګړې وېزې د بایوډاټا DS-0234 فورمه ***له ځنډ پرته*** د وېزې ملي مرکز (NVC) یا د بیا مېشتېدو مرستندویه مرکز (RSC) ته واستوئ. سربېره پر دې، موږ باید ستاسو د سکېن شوې وېزې پاڼه هم ***د امکان تربریده ژر*** ترلاسه کړو.

د متحده ایالاتو د بهرنیو چارو وزارت د بیا مېشتېدو د پروګرام اړوند نور مالومات د کډوالو د مراحلو طی کولو د مرکز (RPC) پر وېب‌پاڼه موندلی شئ. په پښتو، دري او عربي ژبو د دغه لیک ژباړل شوې نسخې او همدارنګه هغه *تکراري پوښتل شوې پوښتنې* او *۱۸ هغه موارد چې تاسو یې باید په متحده ایالاتو کې د بیا مېشتېدو په هکله مالومات ولرئ،* پر دغه وېب‌پاڼه د لاسرسي وړ دي: <http://www.wrapsnet.org/siv-iragi-syrian-p-2>.

د بهرنیو چارو وزارت لخوا دغه تأمین شوي امتیازات د کډوالو د بیا مېشتېدو ادارې د روغتیايي او بشري خدمتونو د څانګې (ORR) لخوا د تأمین شویو امتیازاتو څخه جلا دي. له همدې امله، که چېرې تاسو د بهرنیو چارو وزارت لخوا تأمین شوي امتیازات رد هم کړئ، بیا هم متحده ایالاتو ته په رارسېدو سره د کډوالو د بیا مېشتېدو ادارې د روغتیايي او بشري خدمتونو د څانګې (ORR) لخوا د تأمین شویو امتیازاتو لپاره په شرایطو برابر ګڼل کیږئ. د کډوالو د بیا مېشتېدو ادارې د روغتیايي او بشري خدمتونو د څانګې (ORR) لخوا تأمین شوي امتیازات بېلابېل خدمتونه وړاندې کوي او د ګډون لپاره ټاکل شوی وخت او لارښودټکي لري. تاسو کولای شئ چې د دغو امتیازاتو په هکله د لا ډېرو مالوماتو ترلاسه کولو په موخه د ORR وېب پاڼې ته مراجعه وکړئ: <http://www.acf.hhs.gov/programs/orr>.

د کډوالۍ د امتیازاتو د انتخاب فورمه

**لطفاً خپل انتخاب په لاندې ډول مشخص کړئ:**

د کډوالۍ د ځانګړې وېزې د ترلاسه کولو د تایید په صورت کې،

ـــــــــــــ غواړم د کډوالۍ نړیوال سازمان (IOM) لخوا د تنظیم شوي سفر په ګډون د متحده ایالاتو د بهرنیو چارو وزارت د بیا مېشتېدو په پروګرام کې په برخې اخیستو سره ټاکل شوي امتیازات ترلاسه کړم. که چېرې په یاد پروګرام کې د ګډون په برخه کې زما په پلان او یا کورني ترکیب کې بدلونونه (د بېلګې په توګه، زېږېدنه یا مړینه) رامنځ ته کیږي، نو د بیا مېشتېدو اړونده مرستندویه مرکز (RSC) ته به له ځنډ پرته د یادو بدلونونو په هکله خبر ورکوم.

ـــــــــــــ زه نه غواړم چې د متحده ایالاتو د بهرنیو چارو وزارت د بیا مېشتېدو په پروګرام کې برخه واخلم. آن غواړم چې د متحده ایالاتو د بهرنیو چارو وزارت لخوا تأمین شوي امتیازات رد کړم؛ او همدارنګه پوهیږم چې سره له دې ښايي بیا هم د کډوالو د بیا مېشتېدو ادارې د روغتیايي او بشري خدمتونو د څانګې (ORR) لخوا د تأمین شويو ځانګړیو امتیازاتو لپاره په شرایطو برابر وګڼل شم.

د دغې فورمې په لاسلیک کولو سره تصدیق کوم چې د متحده ایالاتو د بهرنو چارو وزارت لیک او ضمیموي *تکراري پوښتل شوې پوښتنې* او *۱۸ هغه موارد مې لوستلي دي چې په متحده ایالاتو کې د بیا مېشتېدو اړوند مالوماتو لپاره ورته اړتیا لیدل کیږي.* همدارنګه پوهېږم چې د بیا مېشتېدو اړوند امتیازات د یو ځای په پرتله په بل ځای کې توپیر لري او یو شمېر زینتی لوازم (په ګډون د ټلویزیونونو، راډیوګانې، د DVD وسیلې، کمپیوټرونه، برېښنايي جاروګانې، بایسکلونه، موټرونه او ایرکنډیشنونه)، مسلکي دندې او روغتیايي بیمه د یادو خدمتونو په ترڅ کې نه تضمینیږي. همدارنګه پوهیږم چې متحده ایالاتو کې له ۳۰ ورځو وروسته د متحده ایالاتو د بهرنیو چارو وزارت لخوا د استوګنځي اړوند مالي مرسته هم نشي تضمینېدای.

د غوښتونکي د قضیې شمېره ـــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــ

ـــــــــــــــــــــــــــــــــــــــــــــــــــــــــــــــــــــــــــــــــ ــــــــــــــــــــــــــــــــــــــــــــــــــــــــــــــــــــــــــــــــ

نوم (یوازې په انګلیسي ژبه، په لویو حروفو سره د زېږېدو نېټه (میاشت / ورځ /کال)

ـــــــــــــــــــــــــــــــــــــــــــــــــــــــــــــــــــــــــــــــــ ــــــــــــــــــــــــــــــــــــــــــــــــــــــــــــــــــــــــــــــــ

برېښنالیک د ټلیفون شمېره

ـــــــــــــــــــــــــــــــــــــــــــــــــــــــــــــــــــــــــــــــــ ــــــــــــــــــــــــــــــــــــــــــــــــــــــــــــــــــــــــــــــــ

لاسلیک نېټه (میاشت/ورځ/کال)

لطفاً ***له ځنډ پرته*** ***یوازې د دغې پاڼې*** سکېن شوې نسخه او کډوالۍ د ځانګړې وېزې د بایوډاټا DS-0234 فورمه د وېزې ملي مرکز (NVCSIV@state.gove) یا د بیا مېشتېدو اړونده مرستندویه مرکز (RSC) ته بېرته واستوئ. همدارنګه باید د امکان تر بریده ***ژر*** د خپلې وېزې سکېن شوې کاپي هم ذکر شویو مرکزونو ته واستوئ. ***تاسو باید د خپلې وېزې تر صادرېدو پورې د دغې فورمې او کډوالۍ د ځانګړې بایوډاټا فورمې د استولو په برخه کې ځنډ ونه کړئ.***